

**Басым ауыл шаруашылығы дақылдарының тізбесін және субсидиялардың нормаларын бекіту туралы**

***Күшін жойған***

Павлодар облыстық әкімдігінің 2016 жылғы 11 қазандағы № 309/7 қаулысы. Павлодар облысының Әділет департаментінде 2016 жылғы 18 қазанда № 5249 болып тіркелді. Күші жойылды - Павлодар облыстық әкімдігінің 2017 жылғы 20 маусымдағы № 173/3 (алғашқы ресми жарияланған күнінен бастап қолданысқа енгізіледі) қаулысымен

      Ескерту. Күші жойылды - Павлодар облыстық әкімдігінің 20.06.2017 № 173/3 (алғашқы ресми жарияланған күнінен бастап қолданысқа енгізіледі) қаулысымен.  
      Қазақстан Республикасы Ауыл шаруашылығы министрінің міндетін атқарушының 2015 жылғы 27 ақпандағы № 4-3/177 бұйрығымен бекітілген Басым дақылдар өндiрудi субсидиялау арқылы өсiмдiк шаруашылығының шығымдылығын және өнім сапасын арттыруды, жанар-жағармай материалдарының және көктемгi егiс пен егiн жинау жұмыстарын жүргiзу үшін қажеттi басқа да тауарлық-материалдық құндылықтардың құнын және ауыл шаруашылығы дақылдарын қорғалған топырақта өңдеп өсіру шығындарының құнын субсидиялау қағидаларының 5-тармағына сәйкес Павлодар облысының әкімдігі **ҚАУЛЫ ЕТЕДІ:**  
      1. Осы қаулының қосымшасына сәйкес Басым ауыл шаруашылығы дақылдарының тізбесі және басым дақылдар өндiрудi субсидиялау арқылы өсiмдiк шаруашылығының шығымдылығын және өнім сапасын арттыруға, жанар-жағармай материалдары мен көктемгi егiс және егiн жинау жұмыстарын жүргiзу үшін қажеттi басқа да тауарлық-материалдық құндылықтардың құнын және ауылшаруашылық дақылдарын қорғалған топырақта өңдеп өсіру шығындарының құнын арзандатуға арналған субсидиялардың нормалары (1 гектар және (немесе) 1 тоннаға) бекітілсін.  
      2. Қалалар мен аудандар әкімдері субсидиялардың мақсатты пайдаланылуын қамтамасыз етсін.  
      3. "Павлодар облысының ауыл шаруашылығы басқармасы" мемлекеттік мекемесі заңнамамен белгіленген тәртіпте:  
      осы қаулының аумақтық әділет органында мемлекеттік тіркелуін;  
      осы қаулы аумақтық әділет органында мемлекеттік тіркелгеннен кейін он күнтізбелік күн ішінде бұқаралық ақпарат құралдарында және "Әділет" ақпараттық-құқықтық жүйесінде ресми жариялауға жіберілуін;  
      осы қаулыны Павлодар облысы әкімдігінің интернет-ресурсында орналастыруды қамтамасыз етсін.  
      4. Осы қаулының орындалуын бақылау облыс әкімінің орынбасары Б.Қ. Қасеновқа жүктелсiн.  
      5. Осы қаулы алғашқы ресми жарияланған күнінен бастап қолданысқа енгізіледі.

|  |  |
| --- | --- |
| *Облыс әкімі* | *Б. Бақауов* |

|  |  |
| --- | --- |
|  | Павлодар облысы әкімдігінің 2016 жылғы 11 қазандағы № 309/7 қаулысына қосымша |

**2016 жылға арналған басым ауыл шаруашылығы**  
**дақылдарының тізбесі және басым дақылдар өндiрудi**  
**субсидиялау арқылы өсiмдiк шаруашылығының**  
**шығымдылығын және өнім сапасын арттыруға, жанар-жағармай**  
**материалдары мен көктемгi егiс және егiн жинау жұмыстарын**  
**жүргiзу үшін қажеттi басқа да тауарлық-материалдық құндылықтардың**  
**құнын және ауылшаруашылық дақылдарын қорғалған топырақта**  
**өңдеп өсіру шығындарының құнын арзандатуға арналған**  
**субсидиялардың нормалары (1 гектар және (немесе) 1 тоннаға)**

|  |  |  |
| --- | --- | --- |
| Р/с № | Басымды дақылдардың тізбесі | 1 гектарға бюджеттік субсидиялардың нормалары, теңге |
| 1. | Бидай | 500 |
| 2. | Дәнбұршақ дақылдары | 3000 |
| 3. | Арпа | 2000 |
| 4. | Сұлы | 2000 |
| 5. | Қарақұмық | 3000 |
| 6. | Тары | 2500 |
| 7. | Күздік қарабидай | 2000 |
| 8. | Бір жылдық шөптер | 2500 |
| 9. | Бірінші, екінші және үшінші өсу жылдарындағы көп жылдық бұршақ тұқымдас шөптер | 800 |
| 10. | Ағымдағы жылғы егістің көп жылдық шөптері | 2000 |
| 11. | Сүрлемдік жүгері | 10000 |
| 12. | Күнбағыс | 2350 |
| 13. | Рапс | 2500 |
| 14. | Зығыр | 2500 |
| 15. | Көкөністер | 6000 |
| 16. | Бақша дақылдары | 6000 |
| 17. | Тамшылатып суармалау жағдайындағы бірінші жылғы картоп, көкөністер және бақша дақылдары және жүгері | 75000 |
| 18. | Тамшылатып суармалау жағдайындағы екінші және одан да көп жылғы картоп, көкөністер, бақша дақылдары және жүгері | 45000 |
| 19. | Өнеркәсіптік үлгідегі жылыжайлардың қорғалған топырақ жағдайындағы көкөністері (1 дақыл айналымы) | 1500000 |
| 20. | Қарапайым үлгідегі жылыжайлардың қорғалған топырақ жағдайындағы көкөністері (1 дақыл айналымы) | 400000 |
| 21. | Картоп | 3000 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК